Using XML as datagridview Source - CodeProject 12,303,833 members (76,741 online)
Last Visit: 31-Dec-99 18:00 Last Update: 31-May-16 0:55Refresh1 Troeteldier-welstand elkeen se plig | Netwerk24
Troeteldier-welstand elkeen se plig
Deur Dawid Yzelle 29 Julie 2020 06:01
Charné Viviers poseer saam met haar geliefde Duitse herdershond, Nova, ten bate van die DBV op Bethlehem. Dit is elke eienaar se verantwoordelikheid om na hul diere se gesondheid om te sien, sê Marius Dreyer van die DBV. Foto: Lee-Ann Lang
Elke diere-eienaar is verantwoordelik vir hul hond of kat se gesondheid, sê Marius Dreyer, bestuurslid van die DBV in Bethlehem.
“Dis elkeen wat ’n dier of troeteldier besit se plig om na die welstand van sy dier of troeteldier om te sien en dié diere goed te versorg.”
Volgens Dreyer word sterilisering aanbeveel omdat diere wat nie gesteriliseer is nie geneig is om rond te loop. Dit kan daartoe lei dat hulle deur voertuie raakgery word of in gevegte met ander diere betrokke raak.
Dit is ook belangrik dat troeteldiere (katte en honde) die aanbeveelde inentings kry, sê Dreyer.
“Katte en honde moet op drie maande teen honds­dolheid ingeënt word en dan ’n maand later weer met ’n skraagdosis – daarna elke drie jaar.”
Dreyer sê troeteldier­eienaars moet ook seker maak dat hul dier gereeld ontwurm word en sonder bosluise is.
“Bosluise veroorsaak bosluiskoors en diere kan binne ure doodgaan as hulle nie dadelik behandel word nie,” sê Dreyer.